cyanic-selkie/wikianc huggingface dataset:
Wolverhampton Wanderers FC
Oppstart etter krigen og 1950-tallet: Stan Cullis og pokaler
Etter er par dårlige år i 1950/51 og 1951/52 gikk det bare fremover for klubben. Sesongen 1952/53 endte med tredjeplass i serien, og med Billy Wright som kaptein på laget vant de endelig seriemesterskapet for første gang i 1954, noe laget også klarte å gjenta i 1958 og 1959. De ble nummer to i 1955 og 1960, samt at de ble nummer tre i 1956.
Klubben vant FA-cup-finalen i 1960 da de slo Blackburn 3-1, og samme år vant de også Charity Shield finalen. Dette er det nærmeste klubben har vært The double.
I tillegg ble de i 1960 den første klubben som lagde mer enn 100 mål i tre etterfølgende sesonger, noe de også klarte den fjerde sesongen på rad, i 1961.
På femtitallet spilte Wolves også i de berømte vennskapskampene «The Floodlight Friendlies» mot lag som Valencia, Spartak Moskva, Dynamo Moskva, Honved og Real Madrid – kontinentale topplag som alle kom til Molineux og ble slått foran store tilskuertall i et par magiske år for klubben. Ut fra disse kampene ble konseptet for de europeiske cupene utviklet.
1970-tallet: UEFA-cup-finale og ligacup-seier
1970-tallet brakte mer suksess til Wolverhampton da klubben kom på fjerdeplass i serien i 1970/71-sesongen og med det kvalifiserte seg for den nylig opprettede UEFA-cupen. Den første sesongen spilte de seg frem til finalen etter å ha slått følgende lag:
To år senere, i 1974 slo Wolves Manchester City 2-1 og vant dermed Ligacupen for første gang i klubbens historie.
1980-tallet startet bra med at Wolves 15. mars 1980 slo regjerende europamester Nottingham Forest i ligacupfinalen etter et mål av Andy Gray, og fikk med det pokalen tilbake til Molineux.
1980-tallet: ligacup seier, tre divisjoner ned og Steve Bull!
Utover 1980-tallet bar det galt avgårde med Wolves. De rykket ned i 1982 men kom tilbake året etter. Deretter ble det tre nedrykk på rad i årene 1984, 1985 og 1986, og plutselig var Wolves et lag i 4. divisjonen for første gang i klubbens historie. Mange ser på klubbens verste øyeblikk da de i en førsterundekamp i FA-cupen tapte 0-3 mot Chorley, et lag som befant seg utenfor ligasystemet.
Men det skjedde store endringer i klubben; det ble nye eiere og klubben fikk ny trener, Graham Turner, som ble ansatt i oktober 1986. Det medførte at før sesongen 1989 var over, var Wolves tilbake i 2. divisjonen etter at klubben klarte å rykke opp to år etter hverandre. Klubben fikk også en tur til Wembley, der de slo Burnley 2-0 og vant Sherpa Van Trophy i 1988.
1990-tallet:Jack Hayward, play-off og nye trenere
I 1990 ble Wolves kjøpt for 2 millioner pund av Jack Hayward, en engelsk forretningsmann som alltid hadde hatt et stort hjerte for klubben. Hayward hadde gjort store penger blant annet gjennom eiendomsforvaltning på Bahamas, og han var villig til å bruke penger på klubben som nå var plassert i 2. divisjonen.
Wolves klarte neste å rykke opp i 1989/90-sesongen, men kom akkurat utenfor play-off-plassene og misset dermed på sjansen til å klare opprykk i tre etterfølgende sesonger. Det skulle gå helt til 1995 før de klarte å rykke opp til det som nå hadde byttet navn til 1. divisjonen.
På denne tiden var Hayward i full sving med å bruke penger på klubben, og man gikk på starten av 1990-tallet i gang med å bygge om stadionet slik at det tilfredsstilte de nye sikkerhetskravene fra myndighetene. Man bygde om alle fire sidene på Molineux Stadium, der to av disse ble fullt og helt betalt av Hayward.
Graham Turner sluttet i klubben i mars 1994 og ble erstattet av den tidligere Graham Taylor. Taylor fikk Wolves til play-off, og mange trodde at det skulle bli premiershipfotball på Molineux igjen da de slo Bolton 2-1 i den første kampen, men et 2-0 tap i returkampen satte en effektiv stopper for drømmen om Premier League. Taylor fikk en dårlig start på neste sesong, fikk sparken i oktober 1995 og ble etterfulgt av Mark McGhee. McGhee fikk en bra start som trener, og i mars var klubben rett utenfor play-off-plass, men plutselig kom klubben inn i en dårlig periode og sesongen endte med 20.-plass, bare to plasser over nedrykk og dermed den laveste plasseringen for klubben siden man rykket ned i 1984.
1996/97-sesongen ble god, men klubben ble snytt for andreplassen i serien (og dermed automatisk opprykk) til Barnsley, og Wolves tapte play-off-semifinalen mot Crystal Palace. Sesongen etter kom klubben til semifinalen i FA-cupen, der de tapte for Arsenal, men i november 1998, da klubben var i ferd med å falle ut av play-off-plassen i serien, fikk McGhee sparken.
McGhee sin assistent, Colin Lee, tok over treneransvaret, men Wolves endte sesongen på en 7.-plass, rett utenfor play-off. Sesongen 1999/00 gikk på samme måte som tidligere, og Wolves endte nok en gang på en 7.-plass.
2000 – 2008: Dave Jones, Premier League og ny eier
2000/01 startet uten at klubben klarte å forbedre seg, og i desember 2000 Lee fikk sparken da klubben lå på nedre halvdel av tabellen.
Tidligere Southampton-trener Dave Jones overtok etter Lee, og Wolves forbedret seg i den andre halvdelen av sesongen, men siden man tapte så mange poeng tidlig, kom ikke klubben lengre opp en nummer 12. Jones fikk etter hvert mer sving på sakene, og sesongen 2001/02 startet meget bra. Klubben lå inne på topp to plassering i store deler av sesongen, men en formsvikt på slutten av sesongen gjorde at erkerivalene West Brom tok andreplassen i serien og henviste Wolves til tredje. Wolves tapte play-off semifinalen mot Norwich, og dermed ble det ikke Premier League denne gangen heller.
Sesongen 2002/03 skulle bli en merkesesong for Wolves. Klubben fikk aldri en skikkelig flyt og var aldri med i toppen og kjempet om en direkte opprykksplass. Men de klarte å få en rekke med 12 kamper uten tap, sju seiere og fem uavgjort, og avsluttet med det serien på en femteplass. Det betød at de skulle spille play-off igjen. Denne gangen var det semifinale mot nyopprykkede Reading. Wolves lå lenge under 0-1 på hjemmebane i første kamp, men kom tilbake og lagde to mål på to minutter og vant 2-1. Alex Rae lagde det eneste målet i bortekampen på Madejski Stadium og dermed hadde Wolves vunnet semifinalen med 3-1 sammenlagt. Finalen ble spilt mot Sheffield United og tre mål i første omgang av Kenny Miller, Mark Kennedy og Nathan Blake var nok for at Wolves skulle vinne kampen 3-0, og klubben var med det tilbake i den øverste divisjonen i engelsk fotball, 19 år siden de rykket ned.
Anthems to the Welkin at Dusk
Anthems to the Welkin at Dusk (utgitt 1997) er det andre studioalbumet til black metal-bandet Emperor. Plateomslaget er laget av Gustave Doré. Albumet er siden gjennutgitt tre ganger: to ganger av Candlelight Records (i 2004 og 2007), og én gang av Back on Black Records (i 2006).
Wolverhampton Wanderers FC
2000 – 2008: Dave Jones, Premier League og ny eier
Livet i Premiership ble ikke så enkelt for Wolves som ikke vant på de åtte første kampene. De fikk et par gode resultater som for eksempel 1-0 seier over Manchester United i januar, men da klubben ikke klarte å vinne en eneste bortekamp i løpet av sesongen, endte sesongen med nedrykk igjen. Wolves endte sesongen på sisteplass i serien på dårligere målforskjell enn de to andre lagene som rykket ned: Leicester og Leeds.
Anthems to the Welkin at Dusk
Sporliste
Gjenutgivelse
Wolverhampton Wanderers FC
2000 – 2008: Dave Jones, Premier League og ny eier
Sesongen 2005/06 gikk klubben høyt ut igjen og satte som mål å klare opprykk igjen. Men Hoddle hadde begynt å få problemer med tilhengerne, som satt spørsmålstegn ved noen av disponeringene til Hoddle, som å sette den store spissen Carl Cort på vingen og å bruke 1,4 millioner pund på kjøpet av angriperen Thomasz Frankowski, som ikke lagde et eneste mål. Sesongen endte med en 7.-plass i serien, hele åtte poeng etter play-off plass, noe som hadde vært et minimumsmål da sesongen startet. Fansen tok dette hardt, og mange gikk ut og sa at de ikke ville fornye sesongbilletten så lenge Hoddle trente laget. Det ble også tydelig på slutten av sesongen da tilskuertallet gikk ned på hjemmekampene.
Sesongen 2006/07: Store utskiftninger og play-off
Sesongen 2006/07 startet med en del uroligheter rundt trener, spillerstallen og styret i klubben.
Den 23. juni ble Mick McCarthy presentert som ny trener for klubben, og han ansatte også en ny assistenttrener, Ian Evans, noe som betød at Stuart Gray (assistenttrener), Carl Hoddle (trener / talentspeider) og George Foster (talentspeider) fikk sparken fra klubben.
På spillersiden ble det også gjort store omveltninger før sesongen kom i gang. Hele 12 spillere ble solgt fra troppen; dessuten kom 5 nye ansikter inn før sesongen startet igjen, noe som gjorde at bare to av spillerne som spilte siste kamp i sesongen 2005/06 startet første kampen denne sesongen!
Kampene i oppkjøringen til sesongen ble spilt i England og Wales.
Styret ble også utsatt for endringer. Rick Hawyard og Paul Manduca ble erstattet av Kevin Threlfall og John Gough, som begge er kjente forretningspersoner fra Wolverhampton.
Disse endringene innebar at forventningene til sesongen var svært begrenset. McCarthy klarte å få en god start og klarte å skape en optimisme i klubben og blant fansen. Man klarte også å få på plass en del nye spillere, blant annet Michael Kightly, Andy Keogh og Stephen Ward, i løpet av januar-vinduet.
Etter at Wolves røk ut av FA-cup i 4. runde, fikk de god flyt og tok 6 seiere på rad i serien, deriblant en 1-0-seier mot West Brom. Wolves vant siste kamp i serien med 4-1 mot Leicester, noe som gav 5.-plass i serien og play-off kamper mot erkerivalen West Brom. Dessverre ble Matt Murray skadet i siste trening før kampene, noe som ga Wayne Hennessey sin første og andre kamp for klubben i disse to kampene. Selv om Wolves ble slått ut med 4-2 sammenlagt og drømmen om Premier League brast, ble McCarthy hyllet for det han klarte å oppnå i løpet av sesongen.
Som et bevis på hvor store omveltninger klubben gjennomgikk denne sesongen kan man nevne at McCarthy benyttet hele 41 spillere, og at bare tre at de som startet første kampen mot Plymouth spilte siste play-off-kampen mot West Brom.
Sesongen 2007 – 08
Det tok ikke mange dager etter at sesongen 2006 – 07 var ferdig før McCarthy startet å forberede seg til neste sesong. Det første som måtte gjøres var å rense opp i spillerstallen noe som førte til at fem spillere ble frigitt fra klubben, samt at fire andre ble lagt ut for salg.
Klubben selges for 10 pund
21. mai 2007 solgte eier Jack Hayward klubben til Steve Morgan for 10 pund.
Hayward, som ble 84 år i 2007, hadde lenge sett seg rundt etter en passende etterfølger som eier i klubben. Han uttalte tidlig at det var noen krav til en ny eier; det måtte være en brite (ikke uten grunn at Hayward kalles for «Union Jack») og at vedkommende måtte være villig til å satse et visst antall millioner pund i klubben. Hvis man fant den rette eieren, skulle Hayward selge klubben for en symbolsk sum. Mange har lurt på om dette var en PR-triks for å skaffe publisitet rundt klubben, spesielt etter at Graham Souness fikk et bud på klubben avvist.
Men Hayward holdt sitt ord og 100 % av andelene i Wolves ble overført til Steve Morgan. Formelt sett het det at «Hayward Family Trust selger Wolverhampton Wanderers til Carden Leisure Ltd for £10.» Samtidig forpliktet den nye eieren seg til å investere 30 millioner pund i klubben.
Lokale konkurrenter
I West Midlands har Wolverhampton flere lokale konkurrenter.
Den største rivalen er helt klart West Bromwich Albion fra West Bromwich som er naboby til Wolverhampton. De to lagene har som oftest tilhørt samme divisjon i ligaen, og kampene dem imellom kalles Black Country derby. Allerede i den første sesongen i ligaen, 1888/89, møttes Wolverhampton og West Bromwich. Wolves vant både hjemme og borte den gangen, men i årene etter har lagene vunnet omentrent like mange ganger hver.
I tillegg er det andre naboklubber til Wolves:
Klubbfarger, drakter og klubbmerke
Wolverhampton Wanderers spiller i dag med en av de mest berømte og lett gjenkjennelige fotballdraktene i britisk fotball: Draktene er gullfarget overdel med sort shorts og strømper.
Her er noen eksempler på hvordan draktene til klubben har utviklet seg:
Det første klubbmerket som var på draktene til Wolves var våpenskjoldet til Wolverhampton by. Dette ble vanligvis kun benyttet i store anledninger som eksempelvis cup finaler.
Sist på 1960-tallet lagde klubben sitt eget klubbmerke som var en enslig stående ulv, som senere ble endret til tre stående ulver. I 1979 ble dette endret til det man har i dag, et hode til en ulv, som er et av de mest kjente merkene i britisk fotball den dag i dag.
Hjemmebane
Klubben har spilt sine hjemmekamper på Molineux siden 1889. I de første årene spilte man på John Harper's Field og Windmill Field, til man i 1881 flyttet til en bane ved Dudley Road.
Molineux ble utviklet på 1920- og 30-tallet til å bli en av de mest berømte arenaene i England. Stadionet hadde fire seksjoner: South Bank, North Bank, Molineux Street Stand og Waterloo Road Stand. I en FA-cup-kamp mot Liverpool i februar 1939 ble det satt publikumsrekord da hele 61,315 tilskuere så at klubben vant 4-1. I klubbens storhetstid på 1950-tallet hadde man stort sett alltid over 50,000 tilskuere på kampene, mest ståplasser.
Arenaen beholdt sitt utseende frem til 1979, da John Ireland Stand erstattet gamle Molineux Street Stand. Etter tribunebrannen i Bradford i 1985 ble tre-seksjonene North Bank og Waterloo Road Stand stengt av sikkerhetsgrunner.
Men etter at mangemillionæren Hayward kjøpte klubben i 1990 ble arenaen bygget om. I 1992 ble North Bank Stand erstattet av Stan Cullis Stand og i august året etter ble Waterloo Road Stand erstattet av Billy Wright Stand. I desember 1993 ble Jack Harris Stand, som erstattet South Bank Stand, åpnet. Også John Ireland Stand ble renovert og endret navn til Steve Bull Stand. Molineux har i dag plass til 28,525 sittende tilskuere.
Spillerstall
Oppdatert 14. august 2023
English Football Hall of Fame
Følgende personer med tilknytning til klubben har blitt inkludert i English Football Hall of Fame:
Engelske landslagsspillere
Siden klubben ble stiftet i 1877, har Wolverhampton hatt 33 engelske landslagsspillere. Til sammen har disse spilt 305 kamper og scoret 40 mål for England. I 293 av kampene har spilleren fra Wolverhampton vært med fra start, og i 96 kamper har det engelske landslaget hatt en kaptein som representerte Wolverhampton på klubbnivå.
Order of British Empire
Følgende personer har tilknytning til klubben og blitt inkludert i Order of the British Empire:
Wolves i Europa
Her følger en oversikt over kampene som Wolves har spilt i europacupene.
«Runde»-kolonnen leses som følger:
Rachael Heyhoe Flint
Rachael Heyhoe Flint (født 11. juni 1939 i Wolverhampton, død 18. januar 2017 ) var en britisk idrettskvinne og sportsjournalist. Hun spilte cricket for England og var visepresident i fotballklubben Wolverhampton Wanderers FC.
Biografi
Heyhoe Flint var medlem av det engelske landslaget i cricket fra 1960 til 1982. Fra 1966 til 1978 var hun landslagskaptein. Hun var aktiv innen flere idretter og representerte også England i landhockey, golf og squash.
Heyhoe Flint arbeidet som journalist og kommentator på tv. I 1967 begynte hun å arbeide i Daily Telegraph. Hun ble den første kvinnelige programleder i World of Sport på ITV.
Da Jack Hayward i 1990 kjøpte fotballklubben Wolverhampton Wanderers fikk hun jobb der og fra 1997 var hun med i styret i klubben. Sommeren 2005 ble hun utnevnt til visepresident i Wolves for sin lange innsats for klubben.
Heyhoe Flint ble utnevnt til medlem av Order of the British Empire i 1972 og forfremmet til offiser i 2008. Hun var en av de ti første kvinnene som ble tildelt livstidsmedlemskap i MCC i 1999. I 2011 ble hun adlet som baronesse med tittelen Baroness Heyhoe Flint, of Wolverhampton in the County of West Midlands.
V.C. Bird internasjonale lufthavn
V.C. Bird internasjonale lufthavn er en flyplass på øya Antigua, cirka 8 kilometer fra byen Saint John's i Antigua og Barbuda.
Salvador do Sul
Salvador do Sul er en kommune i delstaten Rio Grande do Sul i sørregionen av Brasil.
Mandalskameratene i 2011
Statistikk
Alle statistikk er fra serien.
Målskårere
8 mål:
7 mål:
5 mål:
4 mål:
3 mål:
2 mål:
1 mål:
Kort
Fredrik Stray Tjaum
Martin Ramsland
Tor Olve Fagnastøl
Ove Rugland
Espen Hægeland
Morten Sanden
Lars Gustav Gulowsen
Tom Sagebakken
Eirik Schulze
Fredrik Tveit
Inge Nilsen
Tore Kristensen
Thomas Lia
Vegar Landaas
Trond Berge
Mandalskameratene 2
Reservelaget til Mandalskameratene spiller i 2011 i 6. divisjon.
Alessandro Malaspina
Alessandro Malaspina (5. november 1754 - 9. april 1810) var en adelig italiener som tilbrakte mesteparten av sitt liv som spansk marineoffiser og oppdager. På et spansk kongelig oppdrag, foretok han en reise rundt jorda fra 1786-1788. Fra 1789-1794, foretok han en vitenskapelig ekspedisjon i stillehavet for å undersøke og kartlegge vestkysten av Amerika fra Kapp Horn til Alaskabukta, og reiste igjennom Guam og Filippinene og stoppet i New Zealand, Australia og Tonga.
Avenida Vieira Souto
Avenida Viera Souto er en aveny i Rio de Janeiro. Den går langs atlanterhavskysten ved stranda i Ipanema, og fortsetter vestover i Leblon under navnet Avenida Delfim Moreira. I nordøstlig retning fortsetter den gjennom Copacabana som Avenida Atlântica.
Avenyen har blant de høyeste boligprisene i Latin-Amerika. Den er oppkalt etter ingeniøren Luiz Rafael Vieira Souto. På søndager stenges den for biltrafikk slik at den kan brukes av fotgjengere og syklister.
Cecilie Bjelland
Cecilie Bjelland (født 25. juni 1967) er arbeiderpartipolitiker og var statssekretær i Arbeidsdepartmentet til regjeringsskiftet etter stortingsvalget i 2013. Hun er leder for bystyregruppa til Stavanger Arbeiderparti, og sitter i Arbeiderpartiets sentralstyre. Hun satt i Arbeiderpartiets programkomité 2013.
Bjelland ble renominert uten motkandidater som Stavanger Aps ordførerkandidat til kommunevalget i 2015.
Fylkesvei 1688
Fylkesvei 1688 går mellom Jønsrud og Fangberget i Ringsaker kommune.
Cecilie Bjelland
Politisk virke fram til 2010
Hun ble valgt inn i bystyret i Stavanger i 2003. I 2005 var hun blant annet med i en gruppe som gikk mot bro til Vassøy, og ville heller ha ferjetransport. Hun var også med i kvinnepolitisk styre i Rogaland Arbeiderparti.
Hun ønsket ikke gjenvalg til bystyret ved valget i 2007, men ble med i programkomiteen til Rogaland Arbeiderparti, og i styret til Stavanger Arbeiderparti.
Kommunevalget 2011
Cecilie Bjelland ble innstilt av en enstemmig nominasjonskomité som ordførerkandidat. Noen dager etter offentliggjorde hun som leder av programkomitéen at de innstilte på at Ap ikke lengre ville låse partiet til én bestemt løsning av transportproblemene i byen – med bybane. Det vakte omfattende diskusjoner i lokalpressen, og også internt i Arbeiderpartiet, selv om innstillingen vant fram med solid flertall internt i partiet.
17. november 2010 ble Cecilie Bjelland nominert som Arbeiderpartiets ordførerkandidat i Stavanger for 2011, med Arnt-Heikki Steinbakk som varaordførerkandidat.
I valgkampen kritiserte Cecilie Bjelland at Stavanger var en by der stadig flere viktige beslutninger blir tatt bak lukkede dører. Det var et oppgjør med Leif Johan Sevland sine ordførerperioder i Stavanger, men samtidig også et oppgjør med hvordan bystyregruppen hadde fungert tidligere under Odd Kristian Reme. Hun førte en valgkamp som var mye mer kritisk til Høyre, enn det som hadde vært vanlig fra Stavanger Arbeiderparti foregående år.
I valgkampen ble hennes familie direkte berørt av 22. juli-angrepene på Utøya. Hun er mor til Andreas Bjelland Eriksen som var på Utøya under terrorangrepet.
Ved valget i 2007 fikk Arbeiderpartiet 21,8 prosent av stemmene i Stavanger med Reme som ordførerkandidat. Ved valget i 2011 med Bjelland som ordførerkandidat fikk partiet hele 28,9 prosent. Med 2862 kummuleringer, fikk hun nest flest personlige kummuleringer ved valget. Oppgangen var som Arbeiderpartiet fikk i resten av landet, etter 22. juli. Arbeiderpartiet fikk en kraftig vekst i antall bystyremedlemmer, men ikke tilstrekkelig til å få flertall. Christine Sagen Helgø fra Høyre ble ny ordfører.
Styreverv
I 2011 ble hun valgt inn i sentralstyret i Arbeiderpartiet. Hun satt også i partiets storbypolitiske utvalg 2014-2015.
Bjelland har siden 2013 vært leder av Stavanger Arbeiderparti.
Generalforsamlingen i NRK oppnevnte Bjelland til nestleder i NRK-styret etter Alexandra Bech Gjørv som gikk ut av styret fordi hun leder 22. juli-kommisjonen. Bjelland trådte ut da hun ble ansatt som statssekretær i 2013.
Bjelland var styremedlem i Lyse Energi AS (siden 2012, gikk ut i 2016)
Bjelland er også styreleder for Stavanger Symfoniorkester til 2012. Hun var også nestleder i styret i Nytt Konserthus IKS, men trakk seg på grunn av potensielle interessekonflikter i 2011.
Sorgnattedderkopp
Sorgnattedderkopp (Gnaphosa lucifuga) er en av edderkoppene i gruppen flatbukedderkopper (Gnaphosidae).
Utseende
Sorgnattedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Sorgnattedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Tom DeLay
Thomas «Tom» Dale DeLay (født 8. april 1947 i Laredo i Texas i USA) er en amerikansk politiker (republikaner) og majoritetsleder i Representantenes hus i USA 2003–2006.
DeLay ble valgt til Kongressen i 1984, og ble nestleder for den republikanske gruppen i 1995. Han ble majoritetsleder i 2003. DeLay er kjent som en hardtslående og aggressiv politiker, og hadde kallenavnet «The Hammer» (hammeren) blant kolleger for sin jerndisiplin internt i partigruppen.
I pakt med kongressrepublikanernes reglement gikk han av som majoritetsleder 7. januar 2006, etter at en storjury i Texas i 2005 tok ut anklage mot ham for å konspirere for å bryte delstatens valglover. Dette tiltalepunktet er senere avvist av domstolen. DeLay er fortsatt siktet for ulovlig pengevasking og konspirasjon for å begå ulovlig pengevasking. Siktelsene dreier seg om DeLays aktiviteter for å skaffe et republikansk flertall i delstatsforsamlingen i Texas ved valgene der i 2002. Hovedmålet var å få delstatsforsamlingen til å foreta en nytegning av statens valgdistrikter til Representantenes hus foran Kongressvalget i 2004.
To av DeLays nærmeste medarbeidere ble i 2006 dømt for å ha mottatt bestikkelser fra lobbyisten Jack Abramoff, men selv om det har vært reist kritikk også mot DeLay, har det aldri vært tatt ut tiltale eller foregått noen offentlig kjent etterforskning av ham for disse forholdene.
DeLay trakk seg fra Representantenes hus 9. juni 2006.
Sananduva
Sananduva er en kommune i delstaten Rio Grande do Sul i sørregionen av Brasil.
Woltersdorfer Straßenbahn
Wolterdorfer Straßenbahn er et transportselskap som driver trikkelinjen fra S-Bahn-stasjonen Rahnsdorf som ligger i bydelen Köpenick i Berlin, og til Woltersdorfer Schleuse som ligger i Landkreis Oder-Spree. Linjen har nummer 87 i Berlin-Brandenburg og den er normalsporet (1435 mm). Fra Rahnsdorf er det gode forbindelser til Berlin over Ostkreuz. Selskapet bygget linjen og har trafikkert den siden 1913 og trikken er fortsatt et meget benyttet kollektivtilbud.
Fra Woltersdorfer Schleuse går linjen vestover gjennom landsbyen over Thälmannplatz der det er trikkestall og kontorer. Videre følger den Berliner straße som slutter ved Berliner Stadtforst. Gjennom denne skogen er linjen uten stoppesteder på to kilometer og det gjør at den 5,6 kilometer lange strekningen kan tilbakelegges 16 minutter. På den mest trafikkerte strekningen, mellom Berliner straße og Rahnsdorf, kjøres det ti minutters frekvens i rushtidene, mens resten av strekningen har 20 minutters frekvens slik hele banen har utenfor rushet.
Woltersdorfer Straßenbahn benytter gammelt, men velholdt materiell av Gotha-typen, bygget i årene 1959-61. En av de fire første motorvognene fra 1913 er beholdt og pusset opp som veterantrikk.
Santa Bárbara do Sul
Santa Bárbara do Sul er en kommune i delstaten Rio Grande do Sul i sørregionen av Brasil.
Gávea
Gávea er en bydel i Zona Sul i Rio de Janeiro. Den befinner seg mellom fjelltoppen Morro Dois Irmãos og innsjøen Lagoa Rodrigo de Freitas, like ovafor Leblon.
Bydelen hadde 16 003 innbyggere i 2010, og dekker et areal på 2,58 km². De fleste innbyggerne tilhører den øvre middelklassen. Bydelen har den høyeste HDI-indeksen i hele byen.
Blastula
Blastula eller bringebærstadiet er et tidlig stadium i fosterutviklingen hos dyr. Navnet blastula kommer fra gresk βλαστός (blastos) – skudd). Blastulastadiet følger morulastadiet, og etterfølges av gastrulastadiet.
Dannelse og utseende
Hos dyr med en del eggeplomme vil cellene i den nedre (vegetative) delen av fosteret være større og inneholde mer plomme enn de i den øvre. Disse cellene vil ved gastrulasjonen ende opp som slimhinnene i magen på fosteret.
Blastula hos forskjellige dyregrupper
Hos pigghuder, hemichordater og ryggstrengdyr foregår dannelsen av blastula som beskrevet over. Beskrivelsen over stemmer for et egg med lite eggeplomme, slik som man finner hos lansettfisker (primitive ryggstrengdyr). Denne formen for egg viser en meget enkel fosterutvikling.
Hos protostome dyr kan eggdelingen foregå litt annerledes. Celledelingen foregår etter et spiralmøsnter i stedet for tverrdeling, men resultatet er mer eller mindre det samme i hele dyreriket, med unntak av svamper og dyr med mye eggeplomme. Hos svamper dannes ikke gastrula i det hele tatt.
Hos dyr med stor eggeplomme (slik som fugler og krypdyr) vil ikke celledelingen ha mulighet til å skjære gjennom plommen. Selve fosteret blir liggende som en liten skive over plommen, og blastulaen dannes som en liten klump med celler uten noe klart hulrom.
Blastula og blastocyst hos pattedyr
Hos placentale pattedyr foregår dannelsen av blastulaen på en litt annen måte. Cellene danner et hulrom, men dette hulrommet tilsvarer ikke blastocoel, men derimot chorion, en av fosterhinnene. Utenpå chroin ligger en membran som ved kontakt med livmorveggen vil kunne danne en morkake. Den tomme blastulahulen tilsvarer det som ville ha vært en plommemasse i et egg, og noen virkelig blastocoel forekommer ikke.
Videre lesning
علم الجنين
Kvasir
Kvasir kan være
Apparatdykking
Apparatdykking er en form for dykking som utføres ved at dykkeren har på seg utstyr som sørger for pustegass. Dykkeren kan dermed oppholde seg under vann i lengre perioder. Apparatdykking er også kjent som SCUBA-dykking (SCUBA er et akronym for Self-Contained Underwater Breathing Apparatus, norsk: selvbærende undervanns-pustesystem).
Typer
Moderne apparatdykkerutstyr finnes i to hovedtyper:
Begge disse systemene gir dykkeren mulighet for tilgang på pustegass, stort sett fra høytrykksflasker, og seletøy for å feste utstyret til dykkerens kropp. De fleste åpne systemer har en demand ventil som leverer pustegass til dykkeren, mens enkelte gjenpustersystemer har ventiler som gir en konstant strøm av pustegass.
Åpne systemer
Et dykk med rebreather kan vare mye lenger enn et dykk med åpent system, avhengig av antall og størrelser på flasker i det åpne systemet. Den vanligste pustegassen er luft, men stadig flere velger å bruke nitrox i stedet. Flaskene i det åpne systemet blir stort sett båret på ryggen. Det kan være enkle flasker eller dobbeltsett. I enkelte situasjoner kan det være nødvendig å ha flaskene montert på sidene av kroppen.
Konstant strøm av gass
Dette er åpne systemer uten en pusteventil. De slipper opp for luft hurtigere enn demand-systemer. Det ble gjort forsøk på å lage og bruke disse før 1939 til bruk under dykking og til industrielt bruk, men de var ikke særlig vellykkede. Eksempler på disse var Ohgushi's Peerless Respirator og Commandant le Prieur's breathing sets (se også under Historie).
Demand-systemer
Aqua-lunge – Et system som består av en eller flere flasker som har et høyt trykk av pustegass. Denne er koblet sammen med en pusteventil (demand-ventil) som forsyner dykkeren med den mengde pustegass som er nødvendig for den aktuelle dybden.
To slange åpne scuba-systemer
De første aqualungene hadde en eller flere (vanligvis to) flasker i lengderetningen på dykkerne. Første- og andretrinnet på ventilen var en stor og sirkulær ventil pakke som var montert på toppen av flaskepakken. Den hadde to store pusteslanger slik som det er på mange moderne rebreathere.
Scuba utstyr i denne perioden hadde ikke noe utstyr for oppdriftskontroll (vest), men et enkelt seletøy som på en ryggsekk. De hadde heller ikke ofte en bakplate slik at flaskene lå direkte mot dykkerens rygg.
Enkel slange åpent scuba system
De fleste moderne åpne scuba systemer har en pusteventil som består av et førstetrinn som er en trykkreduseringsventil montert på flaskekranen. Andretrinnet som består av munnstykket er koblet til førstetrinnet med en trykkslange. Denne typen pusteventil betegnes enkel slange ventil. De fleste moderne ventiler har også ett ekstra andretrinn som kalles «octopus» eller alternativ luftkilde.
Det er flere metoder å montere åpne systemer på en dykker. Vanligvis er de montert på en oppdriftskontrollvest (på engelsk ofte betegnet som BCD), som dykkeren har på seg. Eldre typer hadde en vest som en trædde over hodet, og da måtte en bruke seletøy med bakplate som var montert direkte på flasken.
Ved mer avanserte former for dykking er dekompresjonsflasker (stage flasker) festet til vesten, ofte ved help av D-ringer.
Flytende gass åpne scuba systemer
Det har vært forsøkt å lage flytende gass åpne scuba-systemer som har flytende lufttanker i stedet for flasker med komprimert luft. En type er den russiske Kriolang som var kopiert fra Jordan Kleins «Mako» cryogenic open-circuit diving set.
Denne lenken viser bilder Kriolang som ble laget i 1974. Dykketiden var høyst sannsynlig flere timer, men det måtte fylles umiddelbart før bruk.
Randsfjordvassdraget
Randsfjordsvassdraget har et nedbørsfelt som dekker et areal på 3 765 km². I sørenden av Randsfjorden dannes Randselva, som drenerer til Begnavassdraget. Elva renner sammen med Ådalselva ved Hønefoss og danner Storelva, som drenerer til Tyrifjorden. Etnavassdraget og Dokkavassdraget renner sammen ved Dokka, noen kilometer før Dokka drenerer ut i Randsfjordens nordende.
Apparatdykking
Rebreathers - gjenpustere
Se også rebreather.
Randsfjordvassdraget
Etna har sitt utspring oppunder Skaget i Øystre Slidre og renner gjennom Etnedalen. Dokka har sitt utspring syd for fjellmassivet Langsua, helt øst i Øystre Slidre.
Apparatdykking
Rebreathers - gjenpustere
I disse typene puster dykkeren inn og ut av en pustesekk. Oksygenet som blir brukt av dykkeren blir erstattet fra en gassflaske. Karbondioksid som er avfallsproduktet etter forbrenning i kroppen blir vanligvis tatt bort i en beholder som inneholder en karbondioksidabsorbator. Denne typen utstyr er kjent som lukket system. Det er veldig økonomisk i bruk av pustegass og gir dykkeren mulighet til å oppholde seg mye lengre under vann i forhold til åpne systemer.
Pustesett som brukes på land
Uavhengige pustesett er også brukt på land (for eksempel i industrien (gruveredning) og brannvern) og blir da benevnt SCBA = Self Contained Breathing Apparatus. Industrielle rebreathere har også blitt brukt siden 1990. Rebreatherteknologi er også brukt i romdrakter
De første åpne system industrielle pusteapparater ble laget ved å modifisere designet til Cousteau aqualunger
Historie
Første gang bruken av lufttanker nevnes er i Italia i det 15. århundre. Leonardo da Vinci nevner i sitt verk Atlantic Codex (Biblioteca Ambrosiana, Milano) at systemer ble brukt til kunstig å puste under vann. Han forklare imidlertid ikke i detalj hva som beskrevet under «dårlig menneskelig natur» gikk ut på å ta i bruk dette systemet for å synke skip og begå mord. Enkelte bilder viste imidlertid forskjellige typer av snorkler og luft flasker (som var montert på brystet) som tydeligvis ikke hadde noen ekstern tilkobling. Andre tegninger viser et komplett undervannssett, med en drakt som også inkluderte en slags type maske med en beholder for luft. Dette oppsettet var så detaljert at det også inkluderte en urinoppsamler (disse finner du også på enkelte tørrdrakter fra vår tid når lange dykk skal utføres).
I 1829 laget Charles og John Deane fra Whitstable i Kent i England den første luftpumpende dykkehjelm. Det er sagt at ideen oppstod da de skulle redde hester fra en stall som brente. De brukte da en brannvannpumpe (brukt som en luftpumpe) og en hjelm fra en ridderrustning.
Eksterne lenker
Αυτόνομη κατάδυση Scuba Duiken
Santa Clara do Sul
Santa Clara do Sul er en kommune i delstaten Rio Grande do Sul i sørregionen av Brasil.
Zwieselhøgda
Zwieselhøgda (tysk: Zwieselberg, «Kløftfjell») er et fjellområde i den sentrale delen av Wohlthatmassivet i Dronning Maud Land. Fjellet ligger mellom Humboldtsøkket i øst og Vestre og Søre Petermannkjeda i vest. Høyeste punkt måler 2947 moh.
Området ble oppdaget og kartlagt av den tredje tyske antarktisekspedisjonen (1938–39) under ledelse av Alfred Ritscher, som navnga det etter den karakteristiske formen.
Harm Klueting
Harm Klueting (født 23. mars 1949 i Iserlohn) er en tysk historiker, teolog, universitetsprofessor og katolsk prest. Hans historiske fokus er kirkehistorie og alminnelig historie i tidlig moderne tid. Han har også utgitt bøker om Westfalens historie.
Snotra
Snotra (norrønt Snotra, «Den vise» er en gudinne som er assosiert med visdom og den som vet hva som er høvelig framferd. Hun er kun attestert i Den yngre Edda, skrevet på 1200-tallet av Snorre Sturlason, og moderne forskere har forsøkt redegjøre for gudinnen.
I kildene
I Gylvaginning i Den yngre Edda gir Den Høye (Odin) en kort beskrivelse av 16 åsynjer og han liser Snotra som den trettende: «Hon er klok og finsleg i åtferd; etter hennar namn blir ei kvinne eller ein man som er hóvsam, kalla ‘snotr’.» I Skaldskaparmål, som også finnes i Den yngre Edda, er Snotra inkludert i en liste på 27 navn over åsynjer, skjønt denne listen er ikke alltid tatt med i moderne utgaver av Skaldskaparmål. Med unntak av disse to kildene finnes det ingen andre referanser til Snotra.
Betraktninger
Forskere som Andy Orchard og Rudolf Simek har hevdet at ettersom Snotra er ellers ikke attestert utenfor Den yngre Edda er det mulig at gudinnen er en oppfinnelse av Snorre. Orchard nevner muligheten for at Snorre kan ha hatt tilgang til en nå tapt kilde, skjønt den lille informasjonen som Snorre presenterer synes ¨være hva han har avledet fra navnets betydning.
Simek plasserer Snotra blant andre ubetydelige gudinner, men mener at hun sammen med andre gudinner som blant annet Såga, Ilm og Sjavn kan betraktes som vagt definerte figurer som «kan bli sett på som kvinnelige skytsgudinner» som alle er ansvarlige for «særskilte områder i den private sfære, og dog kan de skilles særskilt mellom dem slik at de mange vis er tilsvarende til matroner».
Mosenattedderkopp
Utseende
Mosenattedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Mosenattedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Ninemile Point kraftverk
Ninemile Point kraftverk er et varmekraftverk i delstaten Louisiana i det sørlige USA. Det har en installert produksjonskapasitet på 2140 MW, fordelt på 5 blokker/turbiner. Dette er delstatens største termiske kraftverk målt etter installert effekt. Operatør er Entergy Louisiana.
Großhennersdorf
Großhennersdorf er en bydel i Herrnhut og tidligere kommune i den sørøstlige delen av Landkreis Görlitz i Direktionsbezirk Dresden i Fristaten Sachsen. Kommunen hadde 1 681 innbyggere den 31. desember 2008 og var en del av forvaltningsfellesskapet Herrnhut. Großhennersdorf ble innlemmet i Herrnhut den 1. januar 2011.
Frankenstein (1931)
Frankenstein er en grøsserfilm fra 1931 basert på romanen med samme tittel av Mary Shelley. Filmen forteller historien om vitenskapsmannen dr. Henry Frankenstein, hvis arbeid tar ham til den mørke siden av livet etter døden. Colin Clive spiller Frankenstein, grøsserveteranen Dwight Frye dvergen Fritz, Edward Van Sloan som dr. Waldman og Boris Karloff som monsteret Frankenstein skaper. I filmen spiller også Mae Clarke som Frankensteins forlovede Elizabeth og John Boles som Frankensteins bestevenn Victor Moritz. Filmen er regissert av James Whale.
Großhennersdorf
Großhennersdorf befinner seg mellom Löbau og Zittau langs Bundesstraße 178.
Kommunen var inndelt i de fire distriktene Großhennersdorf, Neundorf auf dem Eigen, Schönbrunn og Euldorf.
Großhennersdorf var en kommune i Kreis Löbau fra 1952 til 1990, og i Landkreis Löbau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau. Den 1. august 2008 ble den en del av Landkreis Görlitz.
Frankenstein (1931)
Handling
I en landsby i de bayerske alpene, forsøker en ung forsker ved navn Henry Frankenstein og hans assistent Fritz å sy sammen en menneske-kropp. Noen av delene blir stjålet fra nylig begravede kropper ved en kirkegård, og noen av delene kommer fra likene til nylig hengte kriminelle. I et laboratorium han har bygd, ønsker Frankenstein å skape et menneske, og gir denne kroppen liv gjennom elektriske apparater han har perfeksjonert. Men han behøver fremdeles en hjerne for kreasjonen sin. Ved en nærliggende skole underviser Henrys tidligere lærer Dr. Waldman, og viser klassen sin en hjerne til et gjennomsnittlig menneske, og den ødelagte hjernen til en kriminell - slik at elevene kan sammenligne de to hjernene. Frankenstein sender Fritz for å stjele den sunne hjernen fra Waldmans klasse om natten. Men Fritz slipper hjernen ved et uhell og skader den, så han bringer i stedet Frankenstein den ødelagte hjernen fra en kriminell.
Henrys forlovede Elizabeth snakker med vennen Victor Moritz om Frankensteins stadig mer sære handlinger. Elizabeth og Victor ber Dr. Waldman om hjelp til å forstå Henrys nye, stadig merkeligere, oppførsel. Waldman avslører at han er klar over at Dr. Frankenstein ønsker å skape nytt liv. Bekymret for Henry ankommer de frem til laboratoriet hans akkurat i det forskeren gjør hans siste forberedelser, med den fremdeles livløse kroppen klar på et operasjonsbord. Hånden til skapningen begynner å bevege seg. Vitenskapsmannen roper triumferende: "Den lever!"
Frankensteins monster, til tross for dens groteske form, ser ut til å være en uskyldig, barnslig skapelse. Dr. Frankenstein ønsker det velkommen i laboratoriet sitt. Men når Fritz kommer inn med en flammende fakkel, noe som skremmer monsteret. Frankenstein og Waldman forveksler dets redsel som et forsøk på å angripe dem. Så skapningen blir lenket fast i fangehullet. De tror monsteret ikke er egnet for samfunnet, og vil forårsake kaos. De lar monsteret være låst inne. Henry og Waldman diskuterer monsterets skjebne, og hører et skrik fra fangehullet. Frankenstein og Waldman oppdager at monsteret har kvalt Fritz. Henry innser at monsteret må ødelegges.
Forskjeller mellom filmen og romanen
I romanen, heter monsterets skaper Victor Frankenstein og hans bestevenn heter Henry Clerval. En kvinne som heter Justine Moritz arbeider for familien Frankenstein. I filmen heter monsterets skaper Henry Frankenstein og hans bestevenn heter Victor Moritz.
Oppfølgere og parodier
Frankenstein fikk en rekke oppfølgere, hvor den første var Frankensteins brud (1935). Den neste oppfølgeren, Frankensteins sønn, ble laget i 1939, uten Whale eller Clive, men fortsatt med Karloff som monsteret. Dette var hans siste film som monsteret. Serien sluttet ikke før i 1948, med filmen Abbott og Costello i redselskabinettet.
Mel Brooks' komedie Frankenstein Junior (1974) parodierte elementer fra de første tre Universal-filmene om Frankenstein.
Stein Karlsen
Stein Karlsen (født 1. september 1948) er en norsk tidligere fotballspiller som spilte for Hamarkameratene.
I 1973 ble han toppscorer i toppdivisjonen med 17 mål. Han var Ham-Kams toppscorer fra 1971 til 1974.
I serieåpningen i 1971 scoret Karlsen etter 49 sekunder mot Viking. Dette var det raskeste målet i toppserien til Kjell Roar Kaasa skåret etter 13 sekunder i 1998. I dag er det Ham-Kam spiller Tommy Øren som har rekorden. Øren scoret etter 11 sekunder hjemme mot Tromsø i 2006.
29er (sykkel)
29er (leses tjuenier) er en form for terrengsykkel med hjul av størrelse 29 tommer. Standard hjulstørrelse for terrengsykler er 26 tommer. Fordelen med 29er-hjul er at kontaktflaten mot underlaget øker og angrepsvinkelen mot hindre minker. Derfor vil det bli enklere å komme seg opp en bratt bakke, og overvinne stor steiner og andre hindringer. En ulempe med slike hjul er økt vekt. Det tar også lengre tid å fullføre en rotasjon. Dette vil igjen føre til en teoretisk tregere akselerasjon enn 26-tommers hjul har.
Maxwell Cabelino Andrade
Maxwell Cabelino Andrade (født 27. august 1981), best kjent som bare Maxwell, er en brasiliansk tidligere fotballspiller som sist spilte for den franske klubben Paris Saint-Germain FC.
Tidligere har han spilt for Cruzeiro i hjemlandet Brasil, Ajax i Nederland, Inter i Italia og FC Barcelona i Spania. Maxwell var i den brasilianske troppen til VM i fotball 2014 på hjemmebane i Brasil.
I april 2017 ble han den mestvinnende fotballspilleren i Europa, da PSG vant cupen og sikret Maxwells 36. tittel.
MF «Fykan»
MF «Fykan», tidligere «Sundlink 2», var et arbeidsskip bygd av Tangen Verft i Kragerø for firmaet Great Belt Contractors i 1993 som ble brukt under byggingen av Storebæltsbroen frem til 1996 og deretter til byggingen av Øresundbroen frem til 2000.
I 2001 ble «Fykan» satt inn i fergesambandet Rødøybassenget mellom Jektvik, Rødøyene og Kilboghamn hvor hun trafikkerte for Torghatten Nord fram til 2021. Fra det året trafikkerte hun sambandet Forøy–Ågskaret og det gjør hun fortsatt, per 2023.
Anna Gavalda
Anna Gavalda (født 9. desember 1970 i Boulogne-Billancourt) er en fransk journalist og forfatter.
Hun debuterte i 1999 med novellesamlinga Je voudrais que quelqu'un m'attende quelque part, som ble både en kritiker- og salgssuksess. Novellene er oversatt til en lang rekke språk. Gavaldas første roman Je L'Aimais kom i 2002. Her bruker hun erfaringer fra sitt eget ekteskap.
Romanen Ensemble c'est tout fra 2004 handler om fire personer i en boligblokk; en kunstner som arbeider som vaskehjelp om natta, en ung og utilpass aristokrat, en kokk og en eldre kvinne. Boka ble en bestselger i Frankrike, og er oversatt til mange språk. Romanen ble i 2007 filmatisert med blant annet Claude Berri, Audrey Tautou, Guillaume Canet og Laurent Stocker.
Anna Gavalda bor i dag med sine to barn i den vesle byen Melun sør for Paris. Foruten å skrive skjønnlitteratur er hun fast bidragsyter til magasinet Elle.